PERIODEPLAN FOR VESTRE PLATÅ BARNEHAGENE

VI SETTER BARNDOMMEN I SENTRUM VED Å PRAKTISERE; LIVSGLEDE, INKLUDERING, KJÆRLIGHET OG TRYGGHET

**Hovedtema for perioden er:   
eks:  
Undring, forskning, forandringer i naturen, tradisjoner knyttet til karneval og påske**

Prosjekttittel: **«Vi lurer på…»**

Denne periodeplanen gjelder for:   
3 januar til 10 april 2023.

Hertervigtunet barnehage,   
avdeling Midtgard og Himmelberget

**Faglig begrunnelse for valg av prosjektet for denne periodeplanen**

Vi vil bruke denne perioden for å lure på en del ting. Vi skal forske på egenskaper til vann, is og snø. Snakke om motsetninger. Vi skal se etter forandringer i naturen fra vinter til vår, Vi skal også presentere for barna tradisjoner knyttet til karneval og påske. Vi skal også knytte alt inn til lek. Lek, nysgjerrighet g glede gjennomsyrer alt vi foretar oss i barnehagen.

Rammeplanen for barnehagens innhold og oppgaver sier at:

* «I barnehagen skal barna oppleve et stimulerende miljø som støtter opp om deres lyst til å leke, utforske, lære og mestre»
* «Barna skal få undersøke, oppdage og forstå sammenhenger, utvide perspektiver og få ny innsikt»
* «Leken skal ha en sentral plass i barnehagen & barnehagen skal gi gode vilkår for lek, vennskap og barnas egen kultur»

Personalets medvirkning i prosjektet:   
Personalet skal støtte opp barnas læringsprosess.

Barns medvirkning i prosjektet:  
Det barnet ytrer verbalt og non-verbalt skal tas hensyn til i planleggingen og gjennomføring av barnehagens aktiviteter gjennom hele barnehagedagen.

Foreldres medvirkning i prosjektet:  
Foreldre skal gjøre seg kjent med barnehagens innhold og oppgaver. Et godt samarbeid mellom foreldre og ansatte er viktig for barnets beste.   
Månedsplan blir skrivet ut og hengt på døren slik at foreldre blir delaktig i denne perioden.

Rommets betydning i prosjektet:  
Avdelingens oppholdsrom skal gjenspeile periodeplanen. Rommet skal synliggjøre hvem som oppholder seg på avdelingen. Barnet skal finne seg selv i rommet og føle en tilhørighet. Rommet skal innby til lek og læring som er tilpasset barnas alder og nivå og synliggjøre hva barn og voksne er opptatt av i denne perioden.

**Hvorfor setter vi barndommen i sentrum gjennom denne perioden:**

Tilpasset pedagogisk tilbud med tanke på alder, språk, uttrykksformer og trygghet.   
Barnets interesser og mestringsnivå skal danne grunnlag for arbeidet i prosjektet, gjennom hele barnehage hverdagen.   
Det barnet har interesser for og finner mestring i, der vil barnet finne trygghet og utvikling

I barndommen står leken sentralt, derfor skal vi legge til rette for flere typer lek.  
Det er laget rundt det enkelte barnet som avgjør kvaliteten i barnehagehverdagen. Det laget består av 4 perspektiver som samarbeider:  
Personalet, barnet, foreldrene og rommet.

**INKLUDERENDE BARNEHAGEMILJØ**

Alle barn har rett på et trygt og godt barnehagemiljø. (§42,Barnehageloven)

Alle som arbeider i barnehagen skal sikre seg at alle barnehagebarn har et trygt og godt psykososialt barnehagemiljø.

Loven fremmer en aktivitetsplikt for å sikre at alle barn får en trygg barndom.

Vestre Platå barnehagene skal jobbe forebyggende for å hindre at mobbing, krenkelser og utestenging oppstår.

Personalet skal legge til rette for utvikling av vennskap og sosialt fellesskap.  
Barna skal få oppleve at det finnes mange måter å tenke, handle og leve på.   
Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.

Barnehagen skal ikke godta krenkelser som; utestenging, mobbing, vold, diskriminering og trakassering (§41, Barnehageloven)

For å oppnå dette vil vi jobbe med metoden «**Aktiv inkludering»**Alle ansatte øver med barna på hvordan de for eksempel kan vise og formulere seg for å inkludere andre barn, og hvordan de kan sette grenser for seg selv uten å krenke andre. Dette er like mye en læring for den enkelte ansatte som det er for barna. For å jobbe med aktiv inkludering må de ansatte være tett på barna og observere og veilede i situasjonene som oppstår.

**KJERNEVERDIENE I VESTRE PLATÅ BARNEHAGENE -Jeg praktiserer L-I-K-T**

**Jeg viser LIVSGLEDE ved å engasjere meg, undre meg, skape magi, synge og danse, være lekende og deltagende og være spontan**

**Jeg er INKLUDERENDE ved å praktisere aktiv inkludering, være løsningsfokusert, la barna være medskapende i læreprosesser, gi og ta plass i fellesskapet uten å krenke andre, lete etter «gull»  
Jeg viser KJÆRLIGHET ved å være sensitiv, anerkjennende, raus, tilstedeværende og møte barna med «det varme blikket»**

**Jeg viser TRYGGHET ved å være autoritativ, lojal, bygge gode relasjoner, holde hodet kaldt og hjerte varmt, være ansvarlig og skape forutsigbarhet**

**INNHOLD I PERIODEPLANEN**

**TITTEL «Vi lurer på..»**

|  |  |  |  |
| --- | --- | --- | --- |
| **HVA SKAL VI JOBBE MED:** | **HVORFOR SKAL VI JOBBE MED DET. FAGLIGE MÅL:** | **HVORDAN OG HVILKE AKTIVITETER SKAL VI HA:** | **NÅR SKAL VI HA AKTIVITETENE:** |
| **Januar:**  Vi skal jobbe med årstid vinter. Vi skal eksperimentere med is og vann | **Mål for januar**:  I arbeid med fagområdet skal «personalet stimulere barnas nysgjerrighet, utvide deres forståelse og bidra til undring, undersøkelser, utprøvinger og eksperimentering». «Barnehagen skal bidra til at alle barn kan oppleve glede, humor, spenning og engasjement gjennom lek - alene og sammen med andre» | **Januar:**  Årstid: Vinter  • Bruke vrimlebøker om vinter • Lage vinterbilder • Fryse vann • Lage sanseflasker. Sang og regler om snø /kulde/ vinter   * Eventyr om Skinnvott * Dramatisering av eventyret i samlinger * Lek med konkreter fra eventyret i lekegrupper * Synge sanger om dyr fra eventyret | **Januar:**  Samlinger og i ute og inne aktiviteter  **Skinnvotten fortsetter til 15 februar** |
| **Februar**  Markere samenes nasjonaldag på mandag 06.02.  Karnevalfest: 16.02 februar.  **Mars:**  **«Liten og stor»**. Temaet til barnehagedagen som markeres  14.03.23 over hele landet for å synliggjøre hva barna erfarer, lærer og opplever i barnehagen.  Derfor vil vi   * snakke med barn om voksen sin rolle i barnehagen.   Fra verdigrunnlaget ***til «Strategi for samarbeid med barn i Stavanger»*** velger vi å jobbe med:   * Ydmykhet: ved å være lyttende og engasjerte * Medbestemmelse: ved å ta barn med på avgjørelser og be dem om tilbakemelding | **Mål for februar:**   * Gjøre barna kjent med samisk kultur og levesett og knytte det samiske perspektivet til merkedager og hverdagsliv, kunst og kultur og mattradisjoner   **Mål** **for mars**:   * «I barnehagen skal alle barn oppleve å bli sett, forstått, respektert og få den hjelp og støtte de har behov for.» * Barn trenger voksne som kan se dem, lytte til dem, leke med dem og trøste ved behov | **Februar:**  I uke 5 skal vi snakke om samene. Deres levemåte og kultur  Forberedelser til karneval  - Utkledning /masker  - Lage pinata- Midgard  - Dekorer barnehagen til karneval  **Mars:**  **«Liten og stor»**.   * Å snakke med barn om voksen sin rolle i barnehagen. * Intervjuet barn om barnehagen * Legge til rette til barns medbestemmelse og medvirkning * Være bevisste om sine holdninger, måten å være på | **Februar:**  I hver samling i uke 5 skal vi snakke om samene. Mandag den 6.02 skal vi markere samenes nasjonaldag.  Karneval i Hakkebakkeskogen torsdag den 16 februar.  **Mars:**  I samlinger og spontane samtaler:  Markering av barnehagedagen |
| **Vår** | **Vår**:  Vi skal undre oss sammen med barna overfor forandringer fra vinter til vår. «Barnehagen skal inspirere til og gi rom for ulike typer lek både ute og inne» | **Vår**:   * Lete etter vårtegn,   synge sanger om blomster og fugler   * Lage kunst inspirert av våren | **Vår**  På tur og i utetiden |
| **April**  Påske. | **Mål for april**  Oppleve og utforske naturen og naturens mangfold.  «Personalet skal gi barna kjennskap til og markere merkedager,  høytider og tradisjoner i den kristne kulturarven og andre religioner og livssyn som er  representert i barnehagen» (Rammeplanen, 2017). | **April:**  Påske: Vi skal ha samlinger hvor barna lærer om påsken, og påskens budskap. Vi tilpasser formidlingen til barnas alder, og vil ta i bruk flere ulike formidlingsmåter.  - Lese påskebøker- Synge påskesanger.  - Vi skal lage påskepynt  - Plante karse  - Eventyr om påskeharen  - Besøk av påskeharen (31 mars) | **April**  Både i samling og hverdagslige aktiviteter ute og inne. |

**BARNEHAGENS FAGOMRÅDER**

**s**

**Natur, miljø og teknologi:**

«..opplever og utforsker naturen og naturens mangfold» (rammeplanen, 2017).

Vi skal ha eksperiment med vann og is.

Vi skal ha samlinger om årstider

Lese bok om årstider

Påskeaktiviteter med karse, pynt osv.

Se på overgang fra vinter til vår.

**Kommunikasjon, språk og tekst:**

«I barnehagen skal barna få mulighet til å erfare ulike formidlingsmåter av

tekster og fortellinger, som kilde til estetiske opplevelser, kunnskap, refleksjon og møter med språk og kultur» (rammeplanen, 2017).

Sanger, eventyr, regler, bøker om årstidene.

Bruke språk og tekst i arbeid med karneval, vinter, vår og påske.

**Nærmiljø og samfunn:**

«Gjennom

utforsking, opplevelser og erfaringer skal barnehagen bidra til å gjøre barna

kjent med eget nærmiljø, samfunnet og verden» (rammeplanen, 2017).

Markering av samenes nasjonaldag

Barnas medvirkning i barnehagens hverdagsliv legger grunnlaget for videre innsikt i og erfaring med deltakelse i et demokratisk samfunn.